রিফাত উদ্দিন, মাধবপুর থেকে ॥ মাধবপুর উপজেলার পৃথক স্থানে অভিযান চালিয়ে দু’কুখ্যাত ডাকাতকে গ্রেফতার করেছে পুলিশ। পুলিশ সূত্রে জানা যায়, গত মঙ্গলবার দিবাগত রাতে থানার এসআই সামস-ই-তাব্রীজ নোয়াপাড়া এলাকায় অভিযান চালিয়ে উপজেলার ছাতিয়াইন গ্রামের জলিল মিয়ার ছেলে কুখ্যাত ডাকাত সুমন মিয়া (২৬) কে গ্রেফতার করে। একই দিন রাতে তেলিয়াপাড়া পুলিশ ফাঁড়ির ইনচার্জ শহিদুল্লাহ পিপিএম তেলিয়াপাড়া চা বাগান এলাকায় অভিযান চালিয়ে শাহজাহানপুর ইউনিয়নের বাগবাড়ী গ্রামের মৃত বাদশা মিয়ার ছেলে তাইস মিয়া (৩২) কে গ্রেফতার করে। তাদের বিরুদ্ধে থানায় একাধিক মামলা রয়েছে। গ্রেফতারকৃতদের বুধবার সকালে জেল হাজতে পাঠানো হয়েছে।